[pic] | AZ EURÓPAI KÖZÖSSÉGEK BIZOTTSÁGA |

Brüsszel, 28.2.2007

COM(2007) 67 végleges

A BIZOTTSÁG KÖZLEMÉNYE AZ EURÓPAI PARLAMENTNEK, A TANÁCSNAK, AZ EURÓPAI GAZDASÁGI ÉS SZOCIÁLIS BIZOTTSÁGNAK ÉS A RÉGIÓK BIZOTTSÁGÁNAK

Politikai eredmények 2006-ban

A BIZOTTSÁG KÖZLEMÉNYE AZ EURÓPAI PARLAMENTNEK, A TANÁCSNAK, AZ EURÓPAI GAZDASÁGI ÉS SZOCIÁLIS BIZOTTSÁGNAK ÉS A RÉGIÓK BIZOTTSÁGÁNAK

Politikai eredmények 2006-ban

1. AZ EREDMÉNYEK EURÓPÁJA FELÉ –A megvalósítás éve

A 2006-os évben a Bizottság jelentős előrelépést tett, amely új szakaszt jelent a megbízatásának kezdetén kitűzött célok megvalósításában. Május 10-én a Bizottság az európai polgárokat szolgáló konkrét intézkedéseket tartalmazó, ambiciózus cselekvési programra tett javaslatot, mely az Eredmények Európája nevet viselte. A program egy kettős nyomon követési módszeren alapult, amely egyrészt bizonyította az Unió cselekvési képességét, ugyanakkor előrelépést jelentett az intézményi és alkotmányos kérdések megoldásának irányába is.

Az EU állam- és kormányfői a 2006. júniusi Európai Tanács ülésén egyetértésre jutottak e kettős nyomon követési módszer alkalmazását illetően, továbbá az intézményi reformfolyamat folytatására vonatkozó menetrend kérdésében, mely utóbbi tartalmazza a 2007. március 25-én Berlinben a tagállamok, az Európai Parlament és a Bizottság által elfogadandó, a Római Szerződés aláírásának 50. évfordulójára emlékeztető politikai nyilatkozatot.

A polgárok azt várják el az Uniótól, hogy a mindennapi élethelyzetekhez igazodó szakpolitikai intézkedéseket hozzon. Emiatt található első helyen a Bizottság prioritásai között az EU fenntartható növekedést szolgáló stratégiája , valamint a növekedést és a munkahelyteremtést célzó lisszaboni stratégia , amelyek célja, hogy biztosítsák a prosperáló, méltányos és környezeti szempontból fenntartható európai gazdaság jövőjét. A megújult lisszaboni stratégia 2005-ös elindítását követően 2006-ban a végrehajtásra került a hangsúly. A tagállamok és a Bizottság közötti új partnerség meghozta első eredményeit, és egész Európában hozzájárult a gazdaság javuló teljesítményéhez.

Az év első fele a májusban megkötött, az Unió 2007–2013-as időszakra szóló pénzügyi keretéről az Európai Parlament és a Tanács között folytatandó tárgyalásokra vonatkozó megállapodás jegyében telt. E megállapodást követően a Bizottság egy több mint 30 átdolgozott javaslatból álló csomagot terjesztett elő annak érdekében, hogy az új generációs finanszírozási programok 2007. január 1-jén elindulhassanak. Ezenkívül a Tanács és a Parlament között novemberben született végleges megállapodás az EU-költségvetés kezelésének reformját és az EU-finanszírozáshoz való hozzáférés egyszerűsítését illetően. Az új szabályok hozzájárulnak majd a 2007–2013-as többéves pénzügyi kerethez tartozó EU-programok hatékonyabb végrehajtásához.

Ami a szakpolitikák végrehajtását illeti, a Bizottság a 2006-os munkaprogram megvalósítására koncentrált, melynek keretében a munkaprogram szerinti főbb javaslatok közül 74-et terjesztett elő az év során, plusz egy tételt 2007 elején, ami összességében csaknem 90 %-os végrehajtási aránynak felel meg. Ez azt bizonyítja, hogy a meghatározott számú prioritásra koncentráló stratégiai tervezési és programozási ciklus mára teljes körűen teret nyert a Bizottság munkájában. Ugyanakkor ez nem gátolta a Bizottságot abban, hogy reagálni tudjon a politikai napirend gyors változásaira, azaz amikor a sürgető igényekre válaszul rövid idő alatt olyan intézkedéseket kellett meghozni, amelyek az év elején még nem voltak tervbe véve – amint azt a libanoni válság esete is bizonyította.

A 2005-ben útjára indított Európai átláthatósági kezdeményezés folytatásaként egy 2006-os zöld könyv széles körű nyilvános vitát javasolt az EU-intézmények nyitottságának és hozzáférhetőségének javítását szolgáló módszerekről. Ugyanezen témakörben a Bizottság internetes portált hozott létre, amely egységes hozzáférési felületet biztosít az általa közvetlenül igazgatott programok kedvezményezettjeire vonatkozó információkhoz , valamint közzétette azokat az internetes címeket, amelyeken bizonyos tagállamok már ma feltüntetik a megosztott igazgatás keretében elköltött mezőgazdasági kiadások végső kedvezményezettjeire vonatkozó információkat. A Bizottság továbbra is élénk kapcsolatokat tart fenn a nemzeti parlamentekkel oly módon, hogy az összes új javaslatot és konzultációs dokumentumot közvetlenül továbbítja számukra, továbbá a szakpolitikai tervezési folyamat hatékonyabbá tétele érdekében észrevételek megtételére kéri fel őket.

A Bizottság elhatározta, hogy a kommunikációt az Európai Unió egyik kiemelt feladataként fogja kezelni, és ennek megfelelően egy fehér könyv formájában javasolni fogja, hogy – mint a polgárok részére biztosított szolgáltatás és a demokrácia eszköze – bekerüljön az EU hivatalosan elismert szakpolitikái közé. A fehér könyvről szóló nyilvános konzultáció – amelyet az érdekeltek részvételével tartott négy tematikus fórum egészített ki – sikeresen folytatódott egészen 2006 szeptemberéig.

A D-terv a Demokrácia, Dialógus és Diszkusszió érdekében [1] című, 2005 októberében elindított program részeként – amelyet 2006 novemberében követett nyomon követési intézkedés[2] – a Bizottság a tagállamokban találkozók és tevékenységek egész sorát szervezte meg annak érdekében, hogy érdemi vitát kezdeményezzen az európai polgárokkal, és hogy a polgárok problémáit az európai döntéshozók látókörébe továbbító csatornákat teremtsen.

Az Unió és a polgárok egymáshoz közelebb vitelében a fő tényezőt a többnyelvűség politikája jelenti, amely garantálja a kulturális és nyelvi sokféleséget, valamint az EU-intézményekkel bármely hivatalos nyelven folytatott kommunikációhoz való jogot. 2006-ban a Bizottság három új hivatalos nyelv (bolgár, román és ír) 2007. január 1-jei bevezetésével kapcsolatban hozott intézkedéseket.

2. FELLENDÜLÉS

A növekedést és a munkahelyteremtést célzó lisszaboni stratégia

A 2006-os év a növekedési és a munkahelyteremtési stratégia szempontjából az aktivitás éve volt. A Bizottság 2006 elején gyorsításra szólította fel a tagállamokat, ami az idei éves időközi jelentést tekintve valódi előrehaladást eredményezett. Az év folyamán érzékelhetően intenzívebbé vált a politikai fellépések realizálásával, valamint a vállalati beruházások és a munkahelyteremtés kedvezőbb feltételeinek megteremtésével kapcsolatos munka. Egyre több jel utal arra, hogy a korábbi reformok kezdenek számszerűsíthető eredményeket hozni, és megerősítik azt, hogy a lisszaboni stratégia teljes körű végrehajtása jelentős fejlődési potenciált képvisel a munkahelyteremtés és a növekedés szempontjából.

A Bizottság 2006-ban a következő négy kiemelt szakpolitikai terület reformjának megerősítése érdekében tett javaslatot szilárd kötelezettségvállalásokra: tudásgazdaság (oktatás, K+F és innováció); a vállalkozási potenciál felszabadítása, különösen KKV-k esetében; az aktív munkavállalók számának növelése, különösen a fiatalok (az Európai Ifjúsági Egyezménnyel összhangban) és az idősebbek körében; valamint az energiaipar. Az állam- és kormányfők a márciusi Európai Tanácson kötöttek megállapodást az említett kötelezettségvállalásokról. 2006-ban érzékelhetően növekedett a lisszaboni stratégia végrehajtására irányuló nemzeti elkötelezettség , különösen az Európai Tanács által kiemelten kezelt négy területen. A tagállamok egyre intenzívebb tapasztalatcserét folytatnak és osztják meg bevált ötleteiket. Az általános elmozdulás ellenére azonban a tagállamok között jelentős különbségek állnak fenn a reform mélységét és sebességét illetően.

A Közösség lisszaboni programjának keretében zajló európai szintű reformok is jó ütemben haladnak előre. A Bizottság mindeddig a Közösség lisszaboni programjában bejelentett összes intézkedés több mint 75 %-át hajtotta végre. A kohéziós politika újfent bizonyította gyakorlati szerepét mint a növekedési és foglalkoztatási napirend megvalósításának fő európai finanszírozási eszköze. A tagállamokkal egyeztetett nemzeti stratégiai referenciakeretek alapján a „Növekedés és munkahelyteremtés” megnevezésre elkülönített beruházások strukturális alapokból finanszírozott összege várhatóan 200 milliárd EUR lesz. A növekedési és foglalkoztatási stratégia finanszírozására egyéb közösségi eszközöket is kijelöltek, például a vidékfejlesztési politikát. Az új növekedési és foglalkoztatási partnerség összességében kezdi beigazolni értékességét az európai gazdasági reformok előrevitelében.

Innováció

Egy 2006-os tavaszi európai tanácsi felhívásra válaszul a Bizottság előterjesztett egy széles körű innovációs stratégiát , amely kijelöli a fejlődési utat az európai innovációs politika egy aktívabb szakasza irányába. Az európai vezetők a finnországi Lahtiban 2006. október 20-án tartott informális találkozójukon támogatásukról biztosították a programot.

Az év kiemelkedő eseménye volt a 7. kutatási és technológiafejlesztési keretprogram (FP7) Tanács és Parlament általi elfogadása, valamint az Euratom nukleáris kutatási és képzési tevékenységekre vonatkozó hetedik keretprogramjának tanácsi elfogadása. Az FP7 2007 és 2013 között 41 %-kal fogja megemelni a K+F kiadásokat (folyó árakon). Az újonnan létrehozott Európai Kutatási Tanács az uniós finanszírozást a legkiválóbb élenjáró kutatások irányába fogja továbbítani. Az EU 2007-ben várhatóan első alkalommal fogja elfogadni a kiemelt technológiai kutatás új finanszírozási módszerét az első közös technológiai kezdeményezések elindításával, amelyek Európa stratégiai technológiai területeken betöltött pozícióját erősíteni hivatott hosszú távú partnerségek a magán- és a közszféra között.

Az innováció támogatása érdekében az újonnan elfogadott versenyképességi és innovációs program (VIP) azt tűzte ki célul, hogy 60 %-os növekedést érjen el a vállalkozásokat és az innovációt támogató pénzügyi eszközök összegében. „A KKV-k növekedésének finanszírozásáról” szóló közlemény további tennivalók szükségességére mutatott rá a finanszírozási források elérhetőbbé tétele érdekében, amelynek segítségével az Európai Unióban 2013-ra megháromszorozódnának a fejlődésük korai szakaszában lévő vállalkozásokba befektető kockázatitőke-beruházások. A Bizottság azzal kapcsolatban is előterjesztette ötleteit, hogy az adókedvezmények fontos szakpolitikai eszközét milyen formában használhatnák fel a tagállamok a vállalati kutatások ösztönzésére.

2006-ban előkészítették az Európai Technológiai Intézet (ETI) létrehozását, amely az európai innováció, a kutatás és a felsőoktatás területén új kiválósági központ. A tagállamokkal és az érdekeltekkel folytatott széles körű konzultációt követően 2006 végén nyújtották be a hivatalos javaslatot.

Egyértelműen további fontos esemény volt az ITER (nemzetközi termonukleáris kísérleti reaktor) tárgyalások befejezése, melynek eredményeként novemberben hét szerződő fél[3] aláírta az ITER-megállapodást. Az ITER-projekt – amelynek célja a fúziós energiában rejlő energiatermelési lehetőségek bemutatása – a maga nemében a világ legnagyobb szabású tudományos együttműködése lesz, a világ népességének több mint a felét képviselő országok részvételével.

A Galileo globális navigációs műholdrendszer 2006 januárjában adta le első tesztjeleit a világűrből. A Galileoban rejlő lehetőségek maximális kiaknázása érdekében egy zöld könyvvel vita kezdődött arról, hogy a közszektor mivel járulhat hozzá a megfelelő keret létrehozásához a műholdnavigációs alkalmazások kifejlesztése számára.

Az egységes piac

Az egységes piac átfogó felülvizsgálatának részeként a Bizottság áprilisban konzultációt kezdett, amelynek témája az egységes piacra irányuló politika jövője. Ez a konzultáció rávilágított arra, hogy az uniós polgárok, a vállalkozások és a kormányok egyöntetű véleménye szerint az egységes piac döntő szerepet játszik Európa aktuális kihívásainak megválaszolásában, és arra is, hogy szükség van a továbbfejlesztésére, valamint az új kihívások kezelésével kapcsolatos világos elképzelésekre. A konzultáció összegyűjti az egységes piacra irányuló politika működésének javítását célzó ötleteket, amelyeket 2007-ben fognak bemutatni.

A 2006-os év egyik legfontosabb eseménye a szolgáltatási irányelv elfogadása volt. A szolgáltatási irányelv fontos eszközt biztosít az európai szolgáltatási ágazat teljes potenciáljának kiaknázásához, valamint a szolgáltatások egységes belső piacának megvalósításához. Támogatja a letelepedés és a határon átnyúló szolgáltatások nyújtásának szabadságát, továbbá egy általános megkülönböztetés-mentességi záradék és a tájékoztatási jogok bevezetése révén megerősíti a fogyasztók mint szolgáltatás-felhasználók jogait.

Fontos mérföldkő volt még a Tanács és az Európai Parlament között megkötött REACH rendelet (a vegyi anyagok bejegyzéséről, értékeléséről, engedélyezéséről és korlátozásáról), amely 2007 júniusában fog hatályba lépni. A REACH-rendelet átfogóan megreformálja a vegyi anyagok gyártását, forgalomba hozatalát, behozatalát és felhasználását; ugyanakkor az innováció és a versenyképesség fenntartása mellett fokozott egészség- és környezetvédelmi előírásokat vezet be.

Az uniós gazdaság egyik fontos ágazatában rejlő valós potenciál kiaknázására tett kezdeményezésnek tekinthető az az új irányelvtervezet, amely a postai szolgáltatások piacának 2009-ig történő teljes megnyitására tesz javaslatot. A javaslatnak közvetlen hatása lenne a verseny élénkítésére, a fogyasztói kínálatra és a fenntartható foglalkoztatásra, miközben továbbra is magas szintű alapszolgáltatásokat követelne meg.

A pénzügyi ágazatban előterjesztették azt a fontos jogalkotási javaslatot, amely egyértelmű kritériumokat határoz meg a tagállamok felügyeleti hatóságai számára a pénzügyi intézmények közötti tervezett fúziók és felvásárlások értékeléséhez. A befektetési alapokról szóló fehér könyv olyan lehetséges fejlesztési irányokat vázolt fel, amelyek mind a befektetők, mind a vállalatok számára előnyöket kínálnak, és a költséghatékonyságra és az információk nyilvánosságára koncentrálnak. A betétgaranciákról szóló egyik közlemény olyan önszabályozó intézkedéseket javasolt a bankok számára, amelyek bankcsőd esetén a fogyasztókat védenék. A Bizottság szintén támogatta az értékpapír-ágazat azon önszabályozó kezdeményezését, amely a hatékony határon átnyúló klíringet és elszámolást lehetővé tevő etikai kódex kidolgozására irányult.

A védelmi szerződések EU-szabályok szerinti odaítélését átláthatóbbá tevő iránymutatások elfogadása jelentette az első lépést a védelmi beszerzések nyitott és liberalizált piacának megteremtése felé. Emellett benyújtottak egy a jogorvoslati irányelvek módosítására vonatkozó javaslatot, hogy megerősítsék a közbeszerzési eljárások során jogsérelmet szenvedett gazdasági szereplők által igénybe vehető jogorvoslati mechanizmusok hatékonyságát. Ennek célja a vállalkozások fokozottabb ösztönzése a határon átnyúló versenytárgyalásokon való részvételre.

Az adófizetők által kezdeményezett peres ügyek utóbbi években megnövekedett száma arra utal, hogy a határon átnyúló mozgásokra és befektetésekre vonatkozó adókorlátozások továbbra is napirenden maradnak. A Bizottság ezért a nemzeti közvetlen adórendszerek összehangolt uniós megközelítésére tett javaslatot. Az összes érdekelt fél bevonásával konzultáció kezdődött az adócsalás elleni küzdelem hatékonyabbá tételének módszereiről, és a nemzeti rendszerek közötti koordináció javítása, valamint azok működésének egyszerűsítése érdekében a vám- és adóügyi programok új generációját dolgozták ki. A közvetett adókkal kapcsolatban a Bizottság az uniós vállalkozások fejlődésének támogatása érdekében javasolta a tőkeemelésre kivetett társasági adó eltörlését.

A Bizottság folytatta a közösségi szabályoknak a kartellekre, versenykorlátozó vállalati magatartásokra, fúziókra és állami támogatásokra történő határozott és következetes alkalmazását. A kartellek és a piaci erőfölénnyel való visszaélések elleni küzdelem keretében a Bizottság 2 milliárd eurót meghaladó összegben vetett ki bírságot. A trösztellenes szabályok megsértése esetében kiszabandó bírságokra vonatkozó felülvizsgált iránymutatások és a felülvizsgált engedékenységi közlemény javítani fogja a bizottsági intézkedések hatékonyságát, és egyértelműbb útmutatást fog adni a vállalkozások számára. A kutatás-fejlesztésre és innovációra, a kockázati tőkére, valamint a csekély összegű ( de minimis ) támogatásra vonatkozó nemrégiben elfogadott állami támogatási iránymutatások jelentős előrelépést jelentenek a „kevesebb és célzottabb” támogatás kereteinek létrehozása területén. 2006 végén a mezőgazdasági ágazatban is új állami támogatási szabályokat fogadtak el.

Teljes intenzitással fut az „ i2010 kezdeményezés” , amely a lisszaboni célkitűzések elérésének elősegítése érdekében az információs társadalom technológiáit támogatja. A közszolgáltatások hatékonyságának növelésére irányuló lépésként a Bizottság cselekvési tervre tett javaslatot, amelynek célja a tagállamok közigazgatási rendszereinek 2010-ig befejezendő IT-alapú modernizációja. Konzultáció kezdődött az elektronikus kommunikáció szabályozási keretének felülvizsgálatáról. A telekommunikációs ágazatban széles körű támogatást kapott a Bizottságnak a mobiltelefon-hívások túlzottan magas barangolási (roaming) díjai csökkentésére vonatkozó kezdeményezése, különösen hogy az a polgárok számára is közvetlen haszonnal jár.

Oktatás és élethosszig tartó tanulás

Az utolsó intézkedések is megszülettek a 2007–2013 közötti időszakra szóló „ Élethosszig tartó tanulás” program elfogadásával kapcsolatos jogalkotási folyamat részeként. Első alkalommal kerül sor arra, hogy a tanulási lehetőségeket a gyermekkortól az időskorig egyetlen program fogja át. A jelenleg futó élethosszig tartó tanulási programok sikeres végrehajtásának folytatásaként 2006-ban 280 000 támogatást ítéltek oda.

A 2005. októberi Hampton Court-i nem hivatalos Európai Tanácson tett kérésre válaszul a Bizottság megfogalmazta álláspontját azon módszerekkel kapcsolatban, amelyek hozzájárulhatnak az európai egyetemek modernizálásához és innovációs hajtóerővé tételéhez . A Bizottság továbbá ajánlást adott ki az egész életen át tartó tanulás Európai Képesítési Keretrendszerének (EKKR) létrehozásáról azzal a céllal, hogy a tagállamok, a munkaadók és a magánszemélyek számára megkönnyítse a képesítések összehasonlítását az EU egymástól eltérő oktatási és szakképzési rendszerei között. Emellett a Bizottság hangsúlyozta az európai oktatási és szakképzési rendszereken belüli hatékonyság és esélyegyenlőség eredményes összehangolásának kulcsproblémáit, valamint a felnőttképzés elengedhetetlen hozzájárulását a foglalkoztathatósághoz, mobilitáshoz és társadalmi integrációhoz. Megállapodás jött létre az egész életen át tartó tanuláshoz társított kulcskompetenciákra vonatkozó tervezett ajánlásról – amely európai referenciaeszközt hoz létre az egész életen át tartó tanulás által biztosítandó alapismeretekről – és az Európai Mobilitásminőségi Alapokmányt létrehozó ajánlásról is.

Energiaügy és közlekedés

Az állam- és kormányfők 2005. októberi Hampton Court-i informális találkozóján tett felhívás eredményeként 2006-ban jelentős előrelépést sikerült elérni az integrált európai energiapolitika területén. A Bizottság által márciusban benyújtott zöld könyv alapján a tavaszi Európai Tanács listát tett közzé azokról a meghozandó intézkedésekről, amelyek célja az EU biztonságos, versenyképes és fenntartható energiaellátásának biztosítása. Nyomon követési intézkedésként a Bizottság a Tanács főtitkárával együttesen kiadta „Az Európa energiával kapcsolatos érdekeit szolgáló külpolitika” című dokumentumot. A Bizottság szintén közzétette az energiahatékonysági cselekvési tervet , amely az európai energiapiac fenntarthatóságának, biztonságának és versenyképességének támogatására irányuló intézkedéscsomag első fontos intézkedését jelenti. A 2006-ban elvégzett jelentős munka volt az alapja az európai energiapolitikáról 2007 elején közzétett stratégiai felülvizsgálatnak .

A közlekedés területén a Bizottság felülvizsgálta a közlekedésről szóló 2001-es fehér könyvét, és kiegészítő eszközöket javasolt a fenntartható mobilitás támogatására. Az egyik új prioritás e területen a teherszállítási lánc logisztikájával kapcsolatos, amelyről a cselekvési tervet előkészítendő egy közleményt adtak ki. A Bizottság ugyancsak intézkedéscsomagot dolgozott ki a vasúti ágazat revitalizációjának támogatására.

2007. január 1-jei hatállyal az összes vasúti teherszállítási szolgáltatást megnyitották a verseny előtt. A várakozások szerint a vasúti ágazat revitalizációjának ezen új szakasza fordulatot fog hozni a vasúti teherszállításban.

Az euro-övezet bővítése

Szlovénia 2007. január 1-jén az Unió ötödik bővítési körébe tartozó tagállamok közül elsőként csatlakozott az euro-övezethez. A 2006-os konvergenciajelentés rámutatott, hogy a többi eltéréssel rendelkező EU-tagállam, eltérő ütemben ugyan, de szintén a konvergencia felé tart. A Bizottság által Litvánia kérésére elkészített különjelentés megállapítja, hogy ezen ország számára a cél a jelenlegi pozíció megtartása. A Tanács jóváhagyta ezt az értékelést.

3. SZOLIDARITÁS

Társadalmi szolidaritás

A Bizottság októberben elfogadott közleménye öt területen javasol konkrét cselekvést, ezzel is segíteni kívánja a tagállamokat a demográfiai változáshoz való alkalmazkodásban, saját nemzeti adottságaiknak megfelelően. Az egyéb jelentős fejlemények közé sorolható az általános érdekű szociális szolgáltatásokról szóló közlemény elkészítése, amely az e területtel kapcsolatos közösségi rendelkezésekhez fűz magyarázatot, valamint a globalizációhoz való alkalmazkodás elősegítését célzó európai alapra tett javaslat, majd annak tényleges létrehozása, amely alap révén a Közösség támogatást tud nyújtani a globalizáció mellékhatásai által hátrányosan érintett munkavállalók részére.

A 2006-os év során – amely hivatalosan a munkavállalói mobilitás európai éve – Európa-szerte 2 000 esemény megrendezésére került sor, hogy ráirányítsák a polgárok figyelmét a más EU-országokban történő munkavállaláshoz való jogukhoz. A munkajog területén a Tanács jóváhagyta a Bizottság azon javaslatait, amelyek a tisztességes munka Unión belüli, illetve azon kívüli támogatására irányulnak. A Bizottság konzultációt folytatott a szociális partnerekkel, melynek során hatékonyabb módszereket keresett a családi élet és a munka világa közötti egyensúly megteremtésére, továbbá a munkaerőpiactól a legmesszebbre sodródott emberek aktív reintegrálására . A szociális partnereket azzal kapcsolatban is megkérdezték, hogy szükséges-e a Nemzetközi Munkaügyi Szervezet (ILO) tengerészeti munkaügyi normákról szóló egyezményének európai jogba való átültetése. A 2006. tavaszi Európai Tanács felhívására elkészített zöld könyv vitát kezdeményezett arról, hogy uniós, illetve nemzeti szinten miként járulhat hozzá a munkajog a munkaerőpiac rugalmasabbá tételéhez azzal együtt, hogy a maximális biztonságot is biztosítja a munkavállalók számára (az ún. „ rugalmas biztonság ” – flexicurity – elve). E konzultációs folyamat eredményeit a rugalmas biztonsággal kapcsolatos azon kezdeményezések fogják hasznosítani, amelyeket a Bizottság 2007-ben terjeszt elő.

Folytatódott a kultúrák közötti párbeszéd 2008-as európai évének előkészítése, ezen belül is az év hivatalos kijelölésére vonatkozó határozatra irányuló jogalkotási folyamat lezárása. A kultúra, az ifjúságpolitika és az aktív polgárság területén megvalósítandó új programokra irányuló jogalkotási folyamat is befejeződött.

Alapvető jogok és polgári igazságszolgáltatás

Az alapvető jogok területének meghatározó eseménye az a decemberi politikai megállapodás volt, amelynek tárgya az Európai Alapjogi Ügynökség létrehozásáról szóló rendelet. Az ügynökség 2007-es létrehozása mérföldkő lesz az EU azon képességét illetően, hogy előmozdítsa az alapvető jogok érvényesülését és azok tiszteletben tartását az EU egész területén. Fontos munka volt még a gyermekek jogainak az Európai Unió belső és külső politikáiban történő előmozdítására és biztosítására irányuló kezdeményezés előterjesztése.

A nemek közötti Európán belüli egyenlőtlenségek kezelése érdekében a Bizottság elkészítette az új, a nők és férfiak közötti egyenlőségre vonatkozó ütemtervet (2006–2010), és létrehozta a Nemek Közötti Egyenlőség Európai Intézetét . Az európai polgárság előmozdítása érdekében a Bizottság javaslatot tett arra, hogy meg kell erősíteni az uniós polgárokat abban, hogy választójogukat az európai választások alkalmával a lakóhely szerinti tagállamban gyakorolhassák. Az uniós polgárok részére harmadik országokban biztosított diplomáciai és konzuli védelemről szóló zöld könyv eljárási módokat javasolt a polgárok hatékonyabb tájékoztatására, a számukra felkínált védelem terjedelmének vizsgálatára, valamint a szükséges struktúrák és források javítására.

A polgári igazságszolgáltatás területén a Bizottság megoldásokat fogalmazott meg a pénzbeli követelések Európán belüli érvényesítésének javítására szolgáló módszerekről. A házassági ügyekben alkalmazandó jogra vonatkozó szabályok bevezetéséről szóló rendeletre irányuló javaslat a várakozások szerint javítani fogja az EU-ban válófélben lévő egyre több eltérő állampolgárságú házaspár helyzetét. Ezzel kapcsolatban a házassági vagyonjogi rendszerekre vonatkozó kollíziós szabályokról szóló zöld könyv eszmecserét indított a lehetséges közösségi fellépést illetően. Végezetül, a civil társadalom közösségi kábítószerellenes erőfeszítésekhez való hozzájárulását vizsgáló zöld könyv elemezte azt, hogy miként lehetne hatékonyabban bevonni a politikai előkészítő folyamatba a kábítószer-probléma által legközvetlenebbül érintett személyeket.

Migráció

A migrációval kapcsolatos átfogó megközelítés 2005. decemberi Európai Tanács általi elfogadásával megtörténtek az első konkrét lépések a valódi európai migrációs politika kialakítása terén. Az átfogó megközelítés főbb eredményei: számos közös tengeri művelet kivitelezése a Földközi-tenger és az Atlanti-óceán térségében; az EU hozzájárulása az ENSZ migrációs és fejlesztési megbeszéléseihez; afrikai országokkal folytatott egyeztető tárgyalások; megerősített együttműködés egyes földközi-tengeri és afrikai országokkal; valamint közösségi támogatás gyors megszavazása a szenegáli és mauritániai migrációkezelési kapacitások további fejlesztésére, a tengeri migráció fokozott ellenőrzéséhez való hozzájárulásként.

A Bizottság oly módon igyekezett kezelni az illegális bevándorlás kérdését, hogy az EU külső határainál felhalmozódott migrációs nyomásra válaszként adandó gyakorlati intézkedésekre tett javaslatot. Az Unió déli határain keresztül beáramló illegális migránsokra tekintettel a Bizottság integrált modellt javasolt az EU tengeri külső határokkal kapcsolatos határellenőrzési képességének javítására. A Bizottság továbbá módszereket javasolt a migrációs kérdésekről Afrikával folytatott párbeszéd és együttműködés fokozására.

Európai kohézió

A kohéziós politika 2007–2013 közötti szabályozási csomagjáról szóló tárgyalások júliusban értek véget. A tagállamok által októberben elfogadott közösségi stratégiai iránymutatások meghatározták a jövőbeli beruházási prioritásokat, nevezetesen a kutatás, az innováció, a tudásgazdaság és a humántőke területét. A közösségi források tagállamok és prioritási célkitűzések szerinti elosztásával együtt ez képezte az alapot a tagállamok és a régiók által benyújtandó mintegy 450 működési program tárgyalásaihoz.

Környezetvédelem, éghajlatváltozás és a természeti források fenntartható kezelése

Az Európai Tanács júniusban megújította a fenntartható fejlődés melletti szilárd elkötelezettségét, és elfogadta a fenntartható fejlődés kibővített Európának szóló megújított uniós stratégiáját . A városi környezetről, a talajvédelemről és a növényvédő szerekről szóló tematikus stratégiák 2006-os elfogadásával a Bizottság összesen hét tematikus stratégiát fogadott el (levegő, talajvédelem, hulladékgazdálkodás, természeti források, növényvédő szerek, környezet és tengeri élővilág), amelyek a 6. EK környezetvédelmi cselekvési program központi elemét jelentik. Elkészült továbbá a mezőgazdasági alapanyagokból készült bioüzemanyagok fenntartható előállításának ösztönzésére szolgáló közösségi stratégia, valamint a biológiai sokféleség Európai Unióban való csökkenésének 2010-ig történő megállítására vonatkozó közösségi terv.

2006-ban az éghajlatváltozás folyamatosan kiemelt helyen szerepelt a politikai napirenden. Az év folyamán az EU kibocsátáskereskedelmi rendszere a piaci turbulenciák ellenére bizonyította tartósságát. A rendszer új ágazatokra és gázokra való kiterjesztésének ütemezését egy közlemény fogalmazta meg. Jogszabálytervezetek készültek továbbá a polgári légi közlekedés által kibocsátott üvegházhatást okozó gázoknak az EU kibocsátáskereskedelmi rendszerébe történő bevonásáról. 2006-ban az egyik legfontosabb feladat az volt, hogy a kibocsátáskereskedelmi rendszer második kereskedési fordulójára (2008–2012) ellenőrizzék és jóváhagyják az egyes tagállamok kibocsátási egységekre vonatkozó nemzeti kiosztási terveit .

A nemzetközi színtéren a Bizottság vezető szerepet vitt az ENSZ éghajlatváltozásról szóló egyezményét aláíró országok 12. konferenciáján, valamint a Kiotói Jegyzőkönyvet aláíró államok találkozóján (Nairobi, 2006. november). Több kérdésben is sikerült eredményeket elérni, többek között a külön éghajlatváltozási alap tárgyában, és meghatározták a kibocsátáscsökkentési kötelezettségvállalások 2012 utáni mértékére vonatkozó megállapodáshoz vezető utat.

Az EU történetének egyik legkiterjedtebb konzultációs folyamatát indította el az Unió tengeri politikájának jövőjéről szóló zöld könyv. Célja a polgárok óceánok és tengerek használatára vonatkozó elképzeléseinek összegyűjtése, a gazdasági, társadalmi és környezeti dimenziókat figyelembe vevő fenntartható egyensúly megtalálása mellett.

A közös halászati politika területén a Tanács elfogadta a földközi-tengeri halászati erőforrások védelmére vonatkozó első átfogó keretet, valamint a Bizottság javaslatát az ellenőrzés és a végrehajtás modern technológiával történő megerősítéséről. A Bizottság ezenkívül biztosította az egyes harmadik országokkal, így Grönlanddal és Mauritániával kötött fontos halászati partnerségi megállapodások megújítását.

A közös agrárpolitikával (KAP) összefüggésben a Bizottság javaslatot tett a borpiac közös szervezésének megreformálására az ágazat versenyképességének javítása érdekében. Az EU mezőgazdasági miniszterei decemberben megállapodást kötöttek a banán termelők támogatási rendszerének átfogó reformjáról. A reformfolyamat további lépéseként elkészült a zöldség- és gyümölcságazat piacorientáltabb politikájára vonatkozó javaslat, amelyet 2007 elején terjesztettek elő. A Tanács 2006 februárjában határozatot hozott a vidékfejlesztésre vonatkozó , 2007–2013-as időszakra szóló közösségi stratégiai iránymutatásokról , amelyek célja a göteborgi fenntarthatósági célkitűzések teljesítése, valamint hozzájárulás a növekedést és a munkahelyteremtést célzó megújított lisszaboni stratégiához. A végrehajtási szabályok mellett ez a kiindulási alapja a 96 várható vidékfejlesztési programról szóló tárgyalásoknak. A KAP termelők, közigazgatási szervek és vállalkozások számára is előnyös egyszerűsítése érdekében a Bizottság az összes mezőgazdasági termékre kiterjedő egységes közös piaci szervezet kialakítására tett javaslatot, amely a jelenlegi 21 közös piaci szervezetet váltaná fel.

4. BIZTONSÁG ÉS SZABADSÁG

Bel- és igazságügy

A szabadságon, biztonságon és a jog érvényesülésén alapuló térség továbbfejlesztése érdekében a Bizottság közleményt készített, amely a hatályos szerződések alapján elemzi az EU-politikák működésének javítására alkalmas módszereket. Egy másik közlemény átfogó rendszer létrehozását javasolta az EU-intézkedések objektív és pártatlan értékelésére . Első alkalommal került sor a hágai cselekvési terv nemzeti végrehajtásának értékelésére, valamint az alkalmazásáról szóló első jelentés közzétételére. A decemberi Európai Tanács jóváhagyta az EU-politikák ezen időközi felülvizsgálatát, és felszólította a tagállamokat a döntéshozatal javítására szolgáló lehetőségek további elemzésére.

A határellenőrzés tárgyában a Bizottság gyorsreagálású határvédelmi csapatok felállítását javasolta, amelyek támogatást biztosíthatnak a külső határellenőrzések területén rendkívüli problémákkal küzdő tagállamok számára. A Közösségi Vízumkódex létrehozásáról szóló javaslat elkészítése fontos lépést jelentett a közös vízumpolitika koherenciájának erősítésében. A schengeni övezet kibővítésének támogatása céljából a Tanács és a Parlament politikai megállapodást kötött a Schengeni Információs Rendszer második generációjára (SIS II) vonatkozó jogi keret előkészítő intézkedéseiről. Az európai rendőrségi együttműködés megerősítésére vonatkozó egyik kezdeményezés az Európai Rendőrségi Hivatal (EUROPOL) EU-kereteken belüli létrehozását célzó javaslat volt, ami a demokratikus ellenőrzést is megnövelné.

A büntetőjogi együttműködés keretében a Bizottság az előzetes letartóztatások tagállamok közötti kölcsönös elismerésének hiányával összefüggő égető problémákat vette szemügyre, és igazságügyi felügyeletet elrendelő európai határozatot javasolt a több EU-tagállamot érintő, tárgyalás előtti eljárásokban.

Az EU terrortámadások elleni felkészültségének javítása terén decemberben hoztak fontos intézkedést, a létfontosságú infrastruktúrák védelmére irányuló európai programmal kapcsolatos javaslat formájában. Egy a hálózati és információbiztonságról szóló stratégiai dokumentumban a Bizottság támogatásáról biztosította azt a figyelemfelhívó kezdeményezést, amely arra ösztönözné az európai vállalatokat, magánszemélyeket és közigazgatási szerveket, hogy tegyék meg az adataik és berendezéseik védelméhez szükséges intézkedéseket.

A légi forgalom biztonságának területén az EU az utasok által a fedélzetre vihető folyadékok korlátozásával igyekezett szembeszállni a folyékony robbanóanyagok által képviselt legújabb fenyegetésekkel. A Bizottság emellett hozzájárult az Egyesült Államokkal a légiutas-nyilvántartási adatokról kötött új megállapodás sikeres megkötéséhez, miután az Európai Bíróság 2006. májusi határozatával megsemmisítette az előző megállapodás alapjául szolgáló határozatokat. Végül a Bizottság elfogadta a Közösségi Vízumkódex „biztonsági kigészítésének” végrehajtási rendelkezéseit , amelyek célja az ellátási lánc biztonságának megerősítése a nemzetközi kereskedelem egyidejű előmozdítása mellett.

Egészség és biztonság

Politikai megállapodás jött létre az EU 2007 és 2013 közötti egészségügyi programjáról , amely rögzíti az egészségüggyel kapcsolatos projektek adott időszak alatti bizottsági finanszírozásának keretét. A tagállamok egészségügyi rendszerei közötti együttműködés támogatása, valamint a közösségi jogon alapuló jogbiztonság biztosítása érdekében a Bizottság konzultációt kezdeményezett a határon átnyúló egészségügyről . A nemrégiben elindult egészségügyi EU portál egyszerű hozzáférést biztosít az európai polgárok számára az egészségügyi témákkal kapcsolatos információk széles köréhez.

Az élelmiszerbiztonság témáján belül a Bizottság az ellenőrzésekért felelős tisztviselők képzését kezelte kiemelten, és új harmonizált szabályokat javasolt a növényvédő szerek forgalomba hozatalát illetően. Gyors intézkedéseket kellett hozni az Egyesült Államokból behozott hosszúszemű rizs esetében, mivel kiderült, hogy az nem engedélyezett genetikailag módosított rizzsel volt szennyezve. A Bizottság ezenkívül stratégiát alakított ki a tagállamok alkohollal összefüggő kárainak csökkentésében való támogatására. Az európai légi forgalom biztonságának növelésére tett újabb lépés volt azon légitársaságok listájának összeállítása, amelyek nem tekinthetők biztonságosnak, és emiatt nem repülhetnek az EU-n belül. A fogyasztóvédelmi politika területén szinte rekordidő alatt sikerült befejezni a közösségi fellépés új programjáról (2007–2013) folytatott tárgyalásokat.

2006-ban jelentős erőfeszítések történtek a madárinfluenza EU-n belüli hatásainak és kockázatainak minimalizálása érdekében. A Bizottság csoportokat küldött ki a tagállamokhoz, amelyek feladata az emberi influenzajárvány elleni felkészültségi tervek felülvizsgálata és koordinálása volt. Az EU polgári védelmi mechanizmusa 2006-ban csaknem 20 vészhelyzetre adott választ. Az Európai Unió Szolidaritási Alapja 2006-ban 9 természeti katasztrófa alkalmával nyújtott pénzügyi támogatást (199,24 millió EUR).

5. EURÓPA MINT GLOBÁLIS PARTNER

Bővítés

A 2006-os év alapvető fontosságú volt a bővítés szempontjából. Bulgária és Románia 2007. január 1-jei csatlakozása a bővítés ötödik fordulóját zárta le. A Bizottság november 9-én javaslatot tett a bővítésre vonatkozó megújított konszenzus létrehozásának stratégiájára, ezen belül az Unió integrációs kapacitásáról szóló különjelentésre. A decemberi Európai Tanács jóváhagyta ezt a stratégiát.

A három tagjelölt ország – Horvátország, Macedónia Volt Jugoszláv Köztársaság és Törökország – vonatkozásában a Bizottság folytatta a csatlakozási követelmények teljesítése felé való haladás figyelemmel kísérését. Ezzel párhuzamosan folytatódtak a csatlakozási tárgyalások Horvátországgal és Törökországgal. Mivel Törökország nem teljesítette az Ankarai Jegyzőkönyv teljes körű megkülönböztetésmentes végrehajtására vonatkozó kötelezettségét, a Bizottság ajánlást adott ki a csatlakozási tárgyalások további folytatásáról. A decemberi Tanács nagyjából követte ezt az ajánlást, amikor úgy határozott, hogy a tagállamok nem nyitják meg a Törökország korlátozásaihoz kapcsolódó politikai területekről szóló fejezeteket, és átmenetileg lezárnak bizonyos fejezeteket, amíg a Bizottság meg nem bizonyosodott róla, hogy Törökország teljesítette kötelezettségeit.

A Bizottság 2006 folyamán a nyugat-balkáni stabilizációs és társulási folyamat végrehajtásán dolgozott. A Montenegró függetlenségéről szóló népszavazást és a függetlenség elismerését követően a Tanács elfogadta a Bizottság arra vonatkozó javaslatát, hogy újabb felhatalmazást kapjon az ezen országgal kötendő stabilizációs és társulási megállapodásról szóló tárgyalásokra, mely tárgyalások technikai befejezése decemberre megtörtént. További fontos esemény az Albániával aláírt stabilizációs és társulási megállapodás, valamint a Bosznia és Hercegovinával a stabilizációs és társulási megállapodásról folytatott tárgyalások technikai lezárása. A Szerbiával kötendő stabilizációs és társulási megállapodás tárgyalásait a Bizottság májusban felfüggesztette, miután Belgrád egyre romló együttműködést tanúsított a volt Jugoszláviában elkövetett háborús bűncselekményeket vizsgáló nemzetközi törvényszékkel. Koszovóban a Bizottság szorosan együttműködött a két uniós előkészítő csoporttal, melyeket azért küldtek ki, hogy előkészítsék a jövőbeli nemzetközi jelenlétet, illetve az európai biztonsági és védelmi politika keretében megvalósítandó későbbi jogállami missziót, amint sikerült megegyezésre jutni a terület jogállásáról.

2006-ban a Bizottság kiemelten kezelte a bővítésről szóló, stratégiai partnerségek keretében folytatott kommunikációt , mely utóbbiak felölelik a többi EU-intézményt, a regionális és helyi igazgatási szerveket, a médiát és a nem kormányzati szervezeteket. A Bizottság továbbá folytatta a civil társadalommal folytatott párbeszédet a kölcsönös megértés érdekében és azért, hogy eloszlassa a polgárok bővítéssel kapcsolatos aggodalmait.

Az európai szomszédság

2006-ban jelentős előrelépést sikerült elérni az európai szomszédságpolitika [4] végrehajtása területén. Három további cselekvési tervet (Örményország, Azerbajdzsán és Grúzia) fogadtak el, további kettőről (Egyiptom és Libanon) pedig megállapodás született, amelyek elfogadása 2007 elejére várható. Ezzel tizenkettőre emelkedik azon partnerek száma, melyekkel az EU az európai szomszédságpolitika keretében konkrét kölcsönös kötelezettségeket vállalt. Emellett a Tanácshoz benyújtották azon Ukrajnával kötendő új és továbbfejlesztett megállapodás tárgyalási irányelveit, amely az érvényben lévő partnerségi és együttműködési megállapodást hivatott felváltani. Szeptemberben elfogadták a Földközi-tenger megtisztításának és védelmének hosszú távú környezeti stratégiáját .

Az európai szomszédságpolitika jövőbeli intézkedéseiről folyó eszmecsere ambiciózus kommunikáció mellett zajlott, amely során megfogalmazták az ESZP megerősítésére és továbbfejlesztésére irányuló új javaslatokat. Novemberben elfogadtak egy új, célhoz kötött pénzügyi eszközt , az európai szomszédsági és partnerségi eszközt (ENPI). Ezen eszköz jelentős mértékben javítani fogja támogatásaink minőségét, és kibővíti a partnereink reformjainak támogatására fordítható pénzeszközöket.

A tágabb világ

2006 júniusában a Bizottság az Európai Tanács elé terjesztette az „Európa a világban” című elemzési dokumentumot, amely gyakorlati javaslatokat tartalmaz az EU külső fellépései koherenciájának, hatékonyságának és láthatóságának javítására , valamint a külső és belső politikák összhangjának erősítésére vonatkozóan, közelebbről olyan területeken mint az energiabiztonság, az éghajlatváltozás, a migráció, a terrorizmus elleni küzdelem és a gazdasági és pénzügyi politika.

Az elkövetkező években az EU külpolitikája előtt álló egyik legnagyobb kihívás a Kínával fenntartott kapcsolatok fejlesztésében rejlő lehetőségek kiaknázása lesz. A Helsinkiben 2006. szeptember 9-én tartott EU-Kína csúcstalálkozó hozzájárulását adta az új, átfogó partnerségi és együttműködési megállapodásról szóló tárgyalások megkezdéséhez. A Bizottság a csúcstalálkozó eredményeire támaszkodva októberben ambiciózus új napirendet javasolt az EU-Kína kapcsolatok számára. Júliusban a Bizottság irányelvtervezeteket küldött a Tanácsnak az EU-Oroszország kapcsolatokra vonatkozó új keretmegállapodásról szóló tárgyalások tárgyában. Az EU, illetve Latin-Amerika és a Karib térség államai közötti negyedik csúcstalálkozót (Bécs, 2006. május) követően a Bizottság tárgyalások megkezdésére tett javaslatot a Közép-Amerikával és az Andok Közösséggel való társulási megállapodások megkötése céljából.

A Bizottság az általa készített „Globális Európa − Nemzetközi versenyképesség” című új stratégiával támasztotta alá egyes fontos kereskedelmi ügyek 2006-os előrevitelét; ebben megfogalmazzák, hogy a belső és külső fellépések kombinációja miként erősítheti meg az európai növekedést és munkahelyteremtést. A Bizottság jelentős erőfeszítéseket tett a Dohai Fejlesztési Programterv keretében folytatott többoldalú világkereskedelmi tárgyalásokon való előrehaladás érdekében, de a tárgyalások sajnálatos módon 2006 közepén holtpontra jutottak.

A Globális Európa kereskedelempolitikai keret részeként a Bizottság eszmecserét kezdett az EU kereskedelmi védelmi eszközeinek a változó világgazdaságban való alkalmazásáról. A Bizottság kérést terjesztett elő arra vonatkozóan is, hogy tárgyalási felhatalmazást kapjon egyes kiemelt partnerekkel, nevezetesen Indiával, Dél-Koreával és az ASEAN-országokkal kötendő új generációs kétoldalú kereskedelmi megállapodásokra. Ezen új megállapodások a jelenleg többoldalú vitára még elő nem készített témákat fogják érinteni, és alapul szolgálnak a többoldalú liberalizáció következő fokozatához.

A Bizottság első alkalommal dolgozta ki a Karibi és Csendes-óceáni térségre vonatkozó új elképzeléseket. A Karibi térség esetében a fő célkitűzés a térség gazdasági és környezeti adottságainak kezelésére szolgáló regionális integráció támogatása. A Csendes-óceáni térség esetében a fő célkitűzés a politikai párbeszéd kiszélesítése, valamint a természeti erőforrások fenntartható kezelésének biztosítása.

2006 volt az EU Afrika-stratégiája végrehajtásának első éve. A Bizottság ezzel kapcsolatban ambíciózus és innovatív EU-Afrika infrastrukturális partnerségre tett javaslatot (közlekedés, energia, vízügy és higiénia, valamint IKT). A Bizottság ugyancsak közleményt készített az EU és Dél-Afrika közötti stratégiai partnerségről , mivel ez az ország horgonyt jelent az afrikai kontinensen, és aktív közvetítő az afrikai politikában; elkészítette továbbá Afrika szarva békéjének, biztonságának és fejlődésének uniós stratégiáját .

A szegénység csökkentése, a fenntartható fejlődés és a béke csak a demokratikus kormányzás területén tett jelentős előrelépés esetében valósítható meg. A Bizottság közös uniós megközelítést javasolt a fejlődő országok reformintézkedéseinek ösztönzésére, amely mindenekelőtt az ambiciózus és hiteles kormányzati terveket készítő kormányokat támogató jelentős ösztönzőkre épít. A nemrégiben javasolt globális energiahatékonysági és megújuló energia alap (GEEREF) – amely egy 100 millió EUR összegű kockázatitőke-alap – célja tiszta és biztonságos energia biztosítása a fejlődő országok számára, és az ehhez kapcsolódó kockázatitőke-hiány leküzdéséhez való hozzájárulás.

A Bizottság továbbra is fontos szerepet játszik a nemzetközi válságok és váratlan politikai események kezelésében , egyrészt az EU közös kül- és biztonságpolitikájának keretében megvalósított műveletekhez való hozzájárulása révén, másrészt a közösségi eszközök által biztosított fellépések révén, mint pl. a humanitárius segélyezés, a választási megfigyelés és a gyorsreagálású mechanizmus. Példaként felsorolható a palesztin nép számára közvetlen támogatási csatornák létrehozása az ideiglenes nemzetközi mechanizmus révén, az Izrael és Libanon közötti konfliktusra való gyors reakció vagy a Timor-Leste válság, amelyeket időben meghozott politikai, humanitárius és támogatási intézkedések egészítenek ki.

A 2006-os év a humanitárius segélyezés területén különösen nagy kihívásokat tartogatott, konkrétan a libanoni válság miatt és amiatt, hogy romlás következett be a humanitárius helyzetben Darfur-Szudánban és a palesztin területeken. A természeti katasztrófák következményeinek kezelése mellett a Bizottság folytatta a konfliktusok áldozatainak támogatását, különös tekintettel az elfelejtett válságokra, mint az algériai szaharai menekültek, India/Pakisztán (Kasmír), Myanmar/Thaiföld, Nepál és az oroszországi Csecsnya. Továbbra is Afrika az a kontinens, amelyet a legsúlyosabban érintenek ezek a helyi és/vagy regionális konfliktusok, ahol az áldozatok többsége civil. A 2006-os humanitárius válságok száma és súlyossága ahhoz vezetett, hogy a humanitárius támogatások költségvetését 496 millióról 671 millió euróra emelték fel.

6. JOBB SZABÁLYOZÁS ÉS FOLYAMATBAN LÉVő TEVÉKENYSÉGEK

A Bizottság novemberben nyújtotta be stratégiai felülvizsgálatát a jobb szabályozásra irányuló kezdeményezésről, amelyben értékeli az elért eredményeket, és számos javaslatot tesz. Megerősítették az összes jelentős kezdeményezés hatásvizsgálati rendszerét, amely az elnök közvetlen felügyelete alá tartozó, független Hatásvizsgáló Bizottság létrehozásával minőségbiztosítási célokat szolgál. A 2006 és 2009 közötti időszakot lefedő, a jogszabályok egyszerűsítését célzó gördülő programhoz 40 új kezdeményezést csatoltak, és az egyszerűsítési kezdeményezéseket beépítették a Bizottság jogalkotási és munkaprogramjába. Az érdekelt felekkel folytatott konzultációt 129 internetes konzultációval egészítették ki, illetve fejlesztették tovább.

A Bizottság 2006-ban mintegy 67 hatásvizsgálatot hajtott végre, és megkezdte hatásvizsgálati rendszerének külső értékelését. A Bizottság előterjesztett továbbá egy javaslatot arra vonatkozóan, hogy a tagállamokkal együtt 2012-ig 25 %-kal csökkenti a vállalkozások igazgatási terheit , és a hatásvizsgálati iránymutatásokba beépítette az adminisztrációs költségek mérésére szolgáló uniós Standard Költség Modellt. A Bizottság kötelezettségvállalásai megvalósításának egyik praktikus példája azon stratégiai megközelítés kidolgozása, amely a vállalatok statisztikai terhei mérséklésének folytatására vonatkozik. Ezt a megközelítést a 2008–2012 közötti közösségi statisztikai programra vonatkozó javaslat fejlesztette tovább.

Az EU-jogalkotás modernizálási és ésszerűsítési folyamatával egyidejűleg 2006-ban jelentős erőfeszítéseket tettek a hatályos politikák kezelésére . Közelebbről a 2006-os év volt az utolsó, amikor még kötelezettségvállalások maradtak fenn a 2000–2006-os pénzügyi terv hatálya alá tartozó, előző generációs uniós pénzügyi programok után . A megbízható előrejelzések biztosítása és a költségvetés végrehajtásának javítása érdekében a Bizottság 2006-ban megerősítette költségvetés-végrehajtási ellenőrzési rendszerét . Az Európai Fejlesztési Alapból és az EK-költségvetésből rekordösszegű, összesen 7,6 milliárd eurót kitevő költségvetési kötelezettségvállalást kötöttek le külső segélyezés céljára, ami 2001 óta 57 %-os növekedésnek felel meg.

Továbbra is a Bizottság egyik kiemelt témája maradt az EU-jog végrehajtásának felügyelete. Folytatta a tagállamok erőfeszítéseinek további támogatását, hogy az Európai Tanács meghatározásának megfelelően 1,5 % alatti általános átültetési deficitet érjenek el. 2006-ban 2005-höz viszonyítva enyhén csökkent az új jogsértési eljárások összesített száma. A végrehajtási jogszabályokat illetően a Bizottság sikeresen lezárta a Bizottságra ruházott végrehajtási hatáskörökre vonatkozó jogi keretről ( komitológiai határozat ) szóló tárgyalásokat, és biztosította annak nyomon követését, beleértve az új szabályokkal való összhangot biztosító 26 elsőbbségi javaslat elfogadását.

Folytatódott a modern, hatékony és szolgáltatásközpontú közigazgatás kialakítására irányuló munka, kiemelten a Bizottságon belüli működési folyamatosságra vonatkozó keret létrehozása révén, amelynek célja, hogy általa a Bizottság felkészülhessen a – például terroristatámadásokból, világméretű járványból fakadó, illetve a személyzeti állományt, az épületeket vagy a számítástechnikai szolgáltatásokat fenyegető – esetleges jelentős zavarokra. Ezenkívül két gyakorlatot hajtottak végre a Bizottság válságkezelési eljárásai megfelelőségének tesztelésére, beleértve egy közös tanácsi/bizottsági gyakorlatot. A Bizottság folytatta a munkát azzal kapcsolatban, hogy személyzetének körében biztosítva legyen az új tagállamok megfelelő képviselete, ennek érdekében teljesítette a 2004-2006-os munkaerő-felvételi célkitűzéseit, és megtette a szükséges előkészítő lépéseket annak érdekében, hogy 2007-től kezdve a bolgár és román tisztviselők is integrálódjanak a munkatársak közé. Végezetül, az elektronikus közigazgatás és a nemzeti igazgatási szervekkel, vállalatokkal és polgárokkal folytatott kommunikáció területén elért előrelépés konkrét eredményeket hozott a közigazgatás általános hatékonyságának és eredményességének javításában.

Annex – 2006 Work Programme initiatives adopted by the Commission – by strategic objective

Prosperity

Reference | Title | Adoption date | COM/SEC References |

2006/INFSO/003 | Communication from the Commission – i2010 e-Government Action Plan: Accelerating e-Government in Europe for the Benefit of All | 25/04/2006 | COM(2006)173; SEC(2006)511 |

2006/SG/008 | Green Paper – European Transparency Initiative | 03/05/2006 | COM(2006)194 |

2006/MARKT/002 | Proposal for a Directive of the European Parliament and of the Council amending Council Directives 89/665/EEC and 92/13/EEC with regard to improving the effectiveness of review procedures concerning the award of public contracts | 04/05/2006 | COM(2006)195; SEC(2006)557 2006/0066 (COD) |

2006/ECFIN/097 | Report from the Commission – Convergence Report 2006 on Slovenia (prepared in accordance with Article 122(2) of the Treaty at the request of Slovenia) | 16/05/2006 | COM(2006)224; SEC(2006)615 |

2006/ECFIN/020 | Proposal for a Council Decision in accordance with Article 122(2) of the Treaty on the adoption by Slovenia of the single currency on 1 January 2007 | 16/05/2006 | COM(2006)225 2006/0077 (CNS) |

2006/TAXUD/001 | Proposal for a Decision of the European Parliament and of the Council establishing an action programme for customs in the Community (Customs 2013) | 17/05/2006 | COM(2006)201; SEC(2006)570 2006/0075 (COD) |

2006/TAXUD/002 | Proposal for a Decision of the European Parliament and of the Council establishing a Community programme to improve the operation of taxation systems in the internal market (Fiscalis 2013) | 17/05/2006 | COM(2006)202; SEC(2006)566 2006/0076 (COD) |

2006/TAXUD/003 | Communication from the Commission concerning the need to develop a co-ordinated strategy to improve the fight against fiscal fraud | 31/05/2006 | COM(2006)254; SEC(2006)659 |

2005/TREN/011 | Communication from the Commission – Keep Europe moving : Sustainable mobility for our continent (Mid-term review of the European Commission’s 2001 Transport White Paper) | 22/06/2006 | COM(2006)314; SEC(2006)785 |

2006/ECFIN/021 | Conversion rates between the euro and the currencies of the Member States adopting the euro | 28/06/2006 | COM(2006)320 |

2006/TREN/010 | Communication from the Commission - Freight Transport Logistics in Europe – the key to sustainable mobility | 28/06/2006 | COM(2006)336; SEC(2006)818; SEC(2006)820 |

2006/INFSO/001 | Communication from the Commission on the Review of the EU Regulatory Framework for electronic communications networks and services | 29/06/2006 | COM(2006)334; SEC(2006)816 and 817 |

2006/ENTR/007 | Communication from the Commission - Implementing the Community Lisbon Programme: Financing SME Growth – Adding European Value | 29/06/2006 | COM(2006)349; SEC(2006)841, 842 and 856 |

2006/INFSO/029 | Proposal for a Regulation of the European Parliament and of the Council on roaming on public mobile networks within the Community and amending Directive 2002/21/EC on a common regulatory framework for electronic communications networks and services | 12/07/2006 | COM(2006)382; SEC(2006)925 and 926 |

2006/EAC/006 | Proposal for a Recommendation of the European Parliament and of the Council on the establishment of the European Qualifications Framework for lifelong learning | 05/09/2006 | COM(2006)479; SEC(2006)1093,1094 |

2006/MARKT/007 | Proposal for a Directive of the European Parliament and of the Council amending Council Directive 92/49/EEC and Directives 2002/83/EC, 2004/39/EC, 2005/68/EC and 2006/48/EC as regards procedural rules and evaluation criteria for the prudential assessment of acquisitions and increase of shareholdings in the financial sector | 12/09/2006 | COM(2006)507 |

2006/SG+/030 | Communication from the Commission – Putting knowledge into practice: A broad-based innovation strategy for the EU | 13/09/2006 | COM(2006)502 |

2006/EAC+/004 | Proposal for a Regulation of the European Parliament and of the Council establishing the European Institute of Technology | 18/10/2006 | COM(2006)604; SEC(2006)1313; SEC(2006)1314 |

2006/MARKT/006 | Proposal for a Directive of the European Parliament and of the Council amending Directive 97/67/EC concerning the full accomplishment of the internal market of Community postal services | 18/10/2006 | COM(2006)594; SEC(2006)1301; SEC(2006)1291, 1292 |

2006/SG+/016 | Commission Working Document - First progress report on the strategy for the simplification of the regulatory environment | 14/11/2006 | COM(2006)690 |

2006/SG+/029 | Communication from the Commission – A strategic review of Better Regulation in the European Union | 14/11/2006 | COM(2006)689 |

2006/MARKT/004 | White Paper on Enhancing the Single Market Framework for Investment Funds | 15/11/2006 | COM(2006)686; SEC(2006)1451-1452 |

2006/ECFIN/019 | Report from the Commission – Convergence Report December 2006 | 05/12/2006 | COM(2006)762; SEC(2006)1570 |

2006/MARKT+/012 | Interpretative Communication on the application of Article 296 of the Treaty in the field of defence procurement | 07/12/2006 | COM(2006)779; SEC(2006)1554-5 |

2006/TREN/025 | Green paper on Satellite Navigation Applications | 08/12/2006 | COM(2006)769 |

Solidarity

Reference | Title | Adoption date | COM/SEC References |

2006/AGRI+/019 | Communication from the Commission - An EU Strategy for Bio-fuels | 08/02/2006 | COM(2006)34; SEC(2006)142 |

2006/EMPL/001 | Communication from the Commission – A Roadmap for equality between women and men | 01/03/2006 | COM(2006)92; SEC(2006)275 |

2006/TREN/054 | Green Paper - A European Strategy for Sustainable, Competitive and Secure Energy | 08/03/2006 | COM(2006)105; SEC(2006)317 |

2005/ENV/011 | Communication from the Commission – Halting the loss of biodiversity by 2010 – and beyond : Sustaining ecosystem services for human well–being | 22/05/2006 | COM(2006)216; SEC(2006)621; SEC(2006)607 |

2006/FISH/001 | Communication from the Commission – Towards a future Maritime Policy for the Union: A European Vision for the Oceans and Seas | 07/06/2006 | COM(2006)275 |

2006/AGRI/003 | Communication from the Commission – Towards a sustainable European wine sector | 22/06/2006 | COM(2006)319; SEC(2006)770; SEC(2006)780 |

2006/JLS/007 | Green Paper on the role of Civil Society in Drugs Policy in the European Union | 26/06/2006 | COM(2006)316 |

2006/JLS/009 | Communication from the Commission - Towards an EU Strategy on the Rights of the Child | 04/07/2006 | COM(2006)367; SEC(2006)888 and 889 |

2004/ENV/003 | Communication from the Commission – A Thematic Strategy on the Sustainable Use of Pesticides | 12/07/2006 | COM(2006)372 and 373; SEC(2006)894 and 895; SEC(2006)914 |

2005/REGIO+/013 | Proposal for a Council Decision on Community strategic guidelines on cohesion | 12/07/2006 | COM(2006)386; SEC(2006)929 |

2003/SANCO/61 | Proposal for a Regulation of the European Parliament and of the Council concerning the placing of plant protection products on the market | 12/07/2006 | COM(2006)388; SEC(2006)930 and 931 |

2005/JLS/187 | Proposal for a Council Regulation amending Regulation (EC) No 2201/2003 as regards jurisdiction and introducing rules concerning applicable law in matrimonial matters | 17/07/2006 | COM(2006)399; SEC(2006)949 and 950 |

2005/JLS/188 | Green Paper on conflict of laws in matters concerning matrimonial property regimes, including the questions of jurisdiction and mutual recognition | 17/07/2006 | COM(2006)400; SEC(2006)952 |

2006/JLS/005 | Communication from the Commission on policy priorities in the fight against illegal immigration of third-country nationals | 19/07/2006 | COM(2006)402; SEC(2006)964 and 965; SEC(2006) 1010 |

2005/AGRI/003 | Proposal for a Council Regulation amending Regulations (EEC) No 404/93, (EC) No 1782/2003 and (EC) No 247/2006 as regards the banana sector | 20/09/2006 | COM(2006)489; SEC(2006)1106, 1107 |

2006/EMPL/004 | Commission Communication – The demographic future of Europe – from challenge to opportunity | 12/10/2006 | COM(2006)571 |

2006/REGIO/006 | Proposal for a Council Regulation concerning Community financial contributions to the International Fund for Ireland (2007-2010) | 12/10/2006 | COM(2006)564; SEC(2006)1227 |

2006/TREN/032 | Communication from the Commission – Action Plan for Energy Efficiency: Realising the Potential | 19/10/2006 | COM(2006)545; SEC(2006)1173 to 1175 |

2006/JLS/006 | Green paper on improving the efficiency of the enforcement of judgments in the European Union – The attachment of Bank Accounts | 24/10/2006 | COM(2006)618; SEC(2006)1341 |

2006/EMPL/003 | Green paper - Modernising labour law to meet the challenges of the 21st century | 22/11/2006 | COM(2006)708 |

2006/JLS/008 | Communication from the Commission – European elections 2004 Commission report on the participation of European Union citizens in the Member State of residence (Directive 93/109/EC) and on the electoral arrangements (Decision 76/787/EC as amended by Decision 2002/772/EC, Euratom) | 12/12/2006 | COM(2006)790; COM(2006)791; SEC(2006)1645-47 |

2006/ENV/017 | Proposal for a Directive of the European Parliament and of the Council amending Directive 2003/87/EC so as to include aviation activities in the scheme for greenhouse gas emission allowance trading within the Community | 20/12/2006 | COM(2006)818; SEC(2006)1684; SEC(2006)1685 |

2006/AGRI/002 | Proposal for a Council Regulation laying down specific rules as regards the fruit and vegetable sector and amending certain Regulations | 24/01/2007 | COM(2007)17; SEC(2007)74 and 75 |

Security and freedom

Reference | Title | Adoption date | COM/SEC References |

2006/INFSO/002 | Communication from the Commission – A strategy for a Secure Information Society – “Dialogue, partnership and empowerment” | 31/05/2006 | COM(2006)251; SEC(2006)656 |

2006/TREN/007 | Communication from the Commission under Article 138(2) of the EC Treaty on the strengthening of maritime labour standards | 15/06/2006 | COM(2006)287 |

2006/JLS/017 | Communication from the Commission - Evaluation of EU Policies on Freedom, Security and Justice | 28/06/2006 | COM(2006)332; SEC(2006)815 |

2006/JLS/016 | Communication from the Commission - Report on the implementation of the Hague programme for 2005 | 28/06/2006 | COM(2006)333; SEC(2006)813 and 814 |

2006/JLS/002 | Proposal for a Regulation of the European Parliament and of the Council establishing a Community Code on Visas | 19/07/2006 | COM(2006)403; SEC(2006)957 and 958 |

2006/JLS/003 | Proposal for a Regulation of the European Parliament and of the Council establishing a mechanism for the creation of Rapid Border Intervention Teams and amending Council Regulation (EC) No 2007/2004 as regards that mechanism | 19/07/2006 | COM(2006)401; SEC(2006)954 and 955; SEC(2006) 953 |

2005/SANCO/024 | Communication from the Commission – Better training for safer food | 20/09/2006 | COM(2006)519; SEC(2006)1163, 1164 |

2005/SANCO/032 | Communication from the Commission – An EU strategy to support Member States in reducing alcohol related harm | 24/10/2006 | COM(2006)625; SEC(2006)1358; SEC(2006)1360; SEC(2006)1411 |

2006/JLS/045 | Proposal for a Directive of the Council on the identification and designation of European Critical Infrastructure and the assessment of the need to improve their protection | 12/12/2006 | COM(2006)787; SEC(2006)1654; SEC(2006)1648 |

2006/TREN/005 | Communication from the Commission – "Facilitating the movement of locomotives across the European Union" Proposal for a Directive of the European Parliament and of the Council on the interoperability of the Community rail system Proposal for a Directive of the European Parliament and of the Council amending Directive 2004/49/EC on safety on the Community's railways Proposal for a Regulation of the European Parliament and of the Council amending Regulation (EC) No 881/2004 establishing a European Railway Agency | 13/12/2006 | COM(2006)782-5; SEC(2006)1640-2 |

Europe as a world partner

Reference | Title | Adoption date | COM/SEC References |

2006/DEV/004 | Communication from the Commission – An EU-Caribbean Partnership for growth, stability and development | 02/03/2006 | COM(2006)86; SEC(2006)268 |

2006/ELARG/001 | Communication from the Commission – Monitoring report on the state of preparedness for EU membership of Bulgaria and Romania | 16/05/2006 | COM(2006)214; SEC(2006)595; SEC(2006)596; SEC(2006)598 |

2006/DEV/002 | Communication from the Commission – EU relations with the Pacific islands : a strategy for a strengthened partnership | 29/05/2006 | COM(2006)248; SEC(2006)642 |

2006/ELARG/028 | Recommendation from the Commission to the Council to amend the Negotiating Directives for a Stabilisation and Association Agreement with Serbia and Montenegro in order to continue negotiations with the Republic of Serbia Recommendation from the Commission to the Council to authorise the Commission to negotiate with the Republic of Montenegro a Stabilisation and Association Agreement | 06/07/2006 | SEC(2006)885 and 886 |

2006/DEV/006 | Communication from the Commission – Interconnecting Africa: the EU-Africa Partnership on Infrastructure | 12/07/2006 | COM(2006)376; SEC(2006)896; SEC(2006)983 |

2006/DEV/005 | Communication from the Commission – Governance in the European Consensus on Development: Towards a harmonised approach within the European Union | 30/08/2006 | COM(2006)421; SEC(2006)1020; SEC(2006)1021 and 1022 |

2006/RELEX+/019 2006/TRADE+/003 | Recommendation from the Commission to the Council authorising the Commission to open negotiations with Ukraine for a new Enhanced Agreement | 13/09/2006 | SEC(2006)1105; SEC(2006)1110; SEC(2006)1156 |

2006/ELARG/027 | Communication from the Commission – Monitoring report on the state of preparedness for EU membership of Bulgaria and Romania | 26/09/2006 | COM(2006)549 |

2006/TRADE/001 | Communication from the Commission – Global Europe competing in the World - A Contribution to the EU's Growth and Jobs Strategy | 04/10/2006 | COM(2006)567; SEC(2006)1228-1230 |

2006/ENV/015 | Communication from the Commission – Mobilising public and private finance towards global access to climate-friendly, affordable and secure energy services: The Global Energy Efficiency and Renewable Energy Fund | 06/10/2006 | COM(2006)583; SEC(2006)1224 and 1225 |

2005/RELEX+/040 | Communication from the Commission – EU–China: Closer partners, growing responsibilities | 24/10/2006 | COM(2006)631; COM(2006)632 |

2006/ELARG/002 | Communication from the Commission – Enlargement Strategy and Main Challenges 2006–2007 (including annexed special report on the EU's capacity to integrate new members) | 08/11/2006 | COM(2006)649; SEC(2006)1383-1390 |

2006/RELEX/007 | Communication from the Commission on strengthening the European Neighbourhood Policy Communication from the Commission on the general approach to enable ENP partner countries to participate in Community agencies and Community programmes | 29/11/2006 | COM(2006)724; COM(2006)726; SEC(2006)1504-1512; SEC(2006)1536 |

2006/RELEX/022 | Recommendation from the Commission to the Council authorising the Commission to open negotiations for the conclusion of an Association Agreement between the European Community and its Member States and the Central American Republics of Costa Rica, El Salvador, Guatemala, Honduras, Nicaragua and Panama | 06/12/2006 | SEC(2006)1625; SEC(2006)1596-8; SEC(2006)1613-5; SEC(2006)1558-1566 |

2006/RELEX/023 | Recommendation from the Commission to the Council authorising the Commission to open negotiations for the conclusion of an Association Agreement between the European Community and its Member States and the Andean Community and its Member Countries | 06/12/2006 | SEC(2006)1625; SEC(2006)1596-8; SEC(2006)1613-5; SEC(2006)1558-1566 |

2006/TRADE/021 | Communication from the Commission – Global Europe: Europe's trade defence instruments in a changing global economy A Green Paper for public consultation | 06/12/2006 | COM(2006)763 |

[1] A Bizottság hozzájárulása az elméleti útkeresési szakasz munkájához és azon túl: D-terv a Demokrácia, Dialógus és Diszkusszió érdekében – COM(2005) 494.

[2] Wallström alelnök tájékoztatója a Bizottság részére – SEC(2006) 1553: „D-terv – Szélesebb körű és mélyebb vita Európáról”.

[3] Kína, az Európai Unió, India, Japán, Oroszország, Dél-Korea és az Egyesült Államok.

[4] Az EU szomszédaival kapcsolatos politikája: Algéria, Örményország, Azerbajdzsán, Fehéroroszország, Egyiptom, Grúzia, Izrael, Jordánia, Libanon, Líbia, Moldova, Marokkó, a Palesztin Hatóság, Szíria, Tunézia és Ukrajna.